Document ID: 31997R1811

KOMISSION ASETUS (EY) N:o 1811/97,
annettu 19 päivänä syyskuuta 1997,
maito- ja maitotuotealan vientitukien soveltamista koskevista yksityiskohtaisista säännöistä annetun asetuksen (EY) N:o 1466/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 17 artiklan 14 kohdan,
sekä katsoo, että
komission asetuksessa (EY) N:o 1466/95 (3), sellaisena kuin se on viimeksi muutettuna asetuksella (EY) N:o 417/97 (4), säädetään viiden työpäivän määräajasta ennen todistusten myöntämistä, sen varmistamiseksi, että hakemusten määrät ovat tuetun tuonnin määrien rajoissa; komission asetuksen (ETY) N:o 210/69 (5), sellaisena kuin se on viimeksi muutettuna asetuksella (EY) N:o 418/97 (6), mukaisten jäsenvaltioiden tiedonantojen perusteella komissio päättää lopullisesti tämän määräajan aikana toteutettavista erityisistä hallintotoimenpiteistä; järjestelmän asianmukainen toiminta riippuu jäsenvaltioiden tiedonantojen luotettavuudesta; epätarkkojen tietojen vuoksi edellä mainittujen rajojen ylittymisen välttämiseksi on aiheellista täsmentää, että todistuksia ei voida myöntää kuin jos jäsenvaltio on antanut tiedon hakemuksen määristä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1466/95 8 artiklan 1 kohta seuraavasti:
"1. Vientitodistukset myönnetään viidentenä työpäivänä sen jälkeen kun hakemus on jätetty, edellyttäen, että määrät, joille todistusta haetaan, on annettu tiedoksi komission asetuksen (ETY) N:o 210/69 (*) 6 artiklan 1 kohdan mukaisesti, ja että 3 kohdassa tarkoitettuja erityistoimenpiteitä ei toteuteta tämän määräajan kuluessa.
(*) EYVL L 28, 5.2.1969, s. 1."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan sen voimaantulosta alkaen haettuihin vientitodistushakemuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä syyskuuta 1997.

Labels: 3
17